SKRIFTLIG FORESPOERGSEL E-3669/97 af Nikitas Kaklamanis (UPE) til Kommissionen (19. november 1997)

Om: Eksport af narkotika via Balkan

Ifoelge en rapport fra narkotikaovervaagningscentret »Observatoire Geopolitique des Drogues« i Paris afsaettes der via de bulgarske havne Varna og Burgas store maengder af narkotika, der produceres i Kaukasus og Tyrkiet, og som saelges i Vesteuropa.

Ifoelge en erklaering fremsat af repraesentanten for det bulgarske indenrigsministerium, Tshaldar Krumov, deltager hundredvis af tyrkiske, bulgarske og makedonske virksomheder aktivt i narkotikahandelen i Bulgarien, og politiet har opmaerksomheden rettet mod adskillige af disse. Hvad angaar de beslaglagte maengder, naevnte den bulgarske embedsmand, at der i 1997 var tale om 57,4 kg heroin og 530,9 kg hash, dvs. maengder som »Det Geopolitiske Narkotikaovervaagningscenter« finder helt utilstraekkelige i betragtning af den samlede maengde narkotika, der i alt afsaettes via dette land, samt den maengde hash og opium der produceres af isaer de tyrkisktalende indbyggere i det sydlige Bulgarien, som det fremgaar af rapporten.

Hvad er Kommissionens holdning i dette spoergsmaal? Hvilke foranstaltninger agter den at traeffe for at saette en stopper for denne ukontrollable tilfoersel af narkotika fra Tyrkiet og de omkringliggende omraader via Bulgarien til EU i betragtning af, at Bulgarien modtager oekonomiske stoette fra Unionen gennem Phare, og Tyrkiet har en toldunion med EU?

Svar afgivet paa Kommissionens vegne af Anita Gradin (13. januar 1998)

Kommissionen er bekymret over narkotikasmuglingen via Balkan-ruten. Paa et ministermoede mellem Faellesskabet og de central- og oesteuropaeiske lande i november 1996 blev man enige om at styrke samarbejdet mellem medlemsstaterne og de central- og oesteuropaeiske lande om haandhaevelse af narkotikalovgivningen, foerst og fremmest i det sydoestlige Europa.

I forbindelse med PHARE-programmets narkotikabekaempelsesprogram, som er Faellesskabets vaesentligste kilde til finansiering af samarbejdet om narkotikabekaempelse med de central- og oesteuropaeiske lande, bistaar Kommissionen PHARE-partnerskabslandene i deres bestraebelser for at bekaempe narkomisbrug og illegal handel med narkotika. De Forenede Nationer (UNDCP - FN's program for international narkotikakontrol) og Faellesskabet (PHARE's program for haandhaevelse af narkotikalovgivningen i det sydoestlige Europa) er i oejeblikket ved at udarbejde et faelles internationalt program, der i foerste omgang skal daekke Bulgarien, Rumaenien og den tidligere jugoslaviske republik Makedonien med henblik paa

- at styrke kontrollen med narkotikasmuglingen i udvalgte havne ved sortehavet (Varna, Burgas og Constanta)

- at styrke kontrollen med narkotikasmugling ved udvalgte graenseovergange i Rumaenien

- at tilrettelaegge samarbejdet om kontrolforanstaltninger og styrke opsporingsfaciliteterne ved graenseovergange i Bulgarien og Makedonien

- at styrke kontrollen med narkotikasmugling i udvalgte lufthavne (Sofia, Varna, Constanta, Bucharest, Timisoara, Skopje)

- at udvikle indsamlingen af efterforskningsresultater og -analyser

- at finde frem til mekanismer for kontrol af leverancer og opbygge ekspertise heri.

Faellesskabet skal ogsaa deltage i Verdenstoldorganisationens strategi for bekaempelse af narkotikasmugling i det sydoestlige Europa. Deltagelsen skal finansieres over det program for uddannelse af og samarbejde mellem de retshaandhaevende myndigheder ((EFT L 7 af 10.1.1997. )), som Kommissionen forvalter, OISIN-programmet.